Държавен вестник, бр. 66, 2013 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  66
(3) Определянето на агрегатите, участващи 
във вторично регулиране, се извършва от неза­
висимия преносен оператор.
(4) Независимият преносен оператор опре­
деля за всеки производител по ал. 1 в срока по 
чл. 77, ал. 8 диапазон от брутната разполагаема 
мощност за вторично регулиране за всеки блок 
в съответствие с чл. 6, ал. 2.
(5) Независимият преносен оператор заплаща 
на производителите по ал. 1 по договорена в дву­
странен договор цена количеството предоставен 
резерв за вторично регулиране.
(6) Независимият преносен оператор заплаща 
на производителите по ал. 1 по договорена в 
двустранен договор цена за услугата пълноценно 
участие във вторично регулиране за целия диапа­
зон за вторично регулиране, когато съответният 
производител е включен в системата за авто­
матично регулиране на честотата и обменните 
мощности (САРЧМ).
(7) ДКЕВР може да налага ограничения на 
цените съгласно методиката, представляваща 
приложение № 1 към тези правила.
Чл. 132. Необходимият резерв за вторично 
регулиране в контролната зона на Република 
България се определя от независимия преносен 
оператор.
Чл. 133. Производители, които имат склю­
чени преки двустранни договори с независимия 
преносен оператор за предоставяне на резерв 
за вторично регулиране, нямат право за един 
и същи период на сетълмент да предоставят и 
предложения за регулиране нагоре и надолу за 
тези агрегати, които предоставят резерв за вто­
рично регулиране.
Раздел VIII
Закупуване и предложения на балансираща 
енергия от третичен резерв
Чл. 134. (1) Независимият преносен оператор 
закупува балансираща енергия от третичен резерв 
нагоре при необходимост от възстановяване на 
резервите за вторично регулиране.
(2) Независимият преносен оператор продава 
балансираща енергия от третичен резерв надолу 
при необходимост от възстановяване на резервите 
за вторично регулиране.
Чл. 135. (1) Източници на балансираща енергия 
от третично регулиране са:
1. диспечируеми обекти на производители, 
които не участват в предоставянето на първичен 
и вторичен резерв;
2. диспечируеми обекти на крайни клиенти 
на електрическа енергия.
(2) ПАВЕЦ се разглеждат като диспечиран 
товар, когато агрегатът е в помпен режим.
Чл. 136. Предложенията за балансиране декла­
рират възможността на даден търговски участник 
да се отклони от графика за производство/потреб­
ление срещу съответна цена за увеличаване или 
намаляване на производството/потреблението, 
ако това бъде зададено от дежурния диспечер.
Чл. 137. (1) Предложения за балансиране надо­
лу, подавани от производители, са за намаляване 
на производството.
(2) Активирането на предложения за регули­
ране надолу по ал. 1 от дежурния диспечер има 
за цел да намали изходната активна мощност на 
съответния обект спрямо обявеното в графика 
за производство ниво.
Чл. 138. (1) Предложения за балансиране 
надолу, подавани от крайни клиенти, са за уве­
личаване на потреблението.
(2) Активирането на предложения за баланси­
ране надолу по ал. 1 от дежурния диспечер има 
за цел да увеличи потреблението на електрическа 
енергия на съответния обект спрямо заявеното 
в графика за потребление.
Чл. 139. (1) Предложенията за балансиране 
нагоре, подавани от производители, са за уве­
личаване на производството.
(2) Активирането на предложения за баланси­
ране нагоре по ал. 1 от дежурния диспечер има 
за цел да увеличи изходната активна мощност на 
съответния обект спрямо обявеното в графика 
за производство ниво.
Чл. 140. (1) Предложенията за балансиране 
нагоре, подавани от крайни клиенти, са за на­
маляване на потреблението.
(2) Активирането на предложения за баланси­
ране нагоре по ал. 1 от дежурния диспечер има 
за цел да намали потреблението на електрическа 
енергия на съответния обект спрямо заявеното 
в графика за потребление.
Раздел IX
Приоритетен списък на източниците на балан­
сираща енергия
Чл. 141. (1) Независимият преносен оператор 
изготвя приоритетен списък и активира източни­
ците на балансираща енергия според този списък, 
отчитайки технологичните критерии, свързани 
със сигурността на снабдяването и устойчивата 
и безаварийна работа на електроенергийната сис­
тема, съгласно правилата по чл. 83, ал. 1, т. 4 ЗЕ.
(2) Приоритетният списък съдържа предложе­
ния за балансиране, подадени от доставчиците, 
регистрирани по чл. 119.
(3) Подреждането на източниците на балан­
сираща енергия при съставяне на приоритетен 
списък за компенсиране на недостига на гене­
раторна мощност в електроенергийната система 
се извършва по възходящ ред на цената на дос­
тавяната от тях енергия.
(4) Подреждането на източниците на балан­
сираща енергия при съставяне на приоритетен 
списък за компенсиране на излишъка на генера­
торна мощност в електроенергийната система се 
извършва по низходящ ред на цената на предло­
жената от тях енергия.
(5) При постъпване на предложения с еднакви 
цени приоритет имат предложенията, постъпили 
по-рано.
Раздел X 
Динамични параметри
Чл. 142. Доставчиците на балансиращия пазар 
са длъжни да предоставят на оператора динамични 
параметри, представляващи съвкупност от данни 
и характеристики на отделните диспечируеми 
обекти, свързани с възможността им за промяна 
на изходната мощност.